****

**2015. szeptember**

**  
Kövessenek minket a facebookon is!**[**facebook.com/KreativEuropaIroda**](https://www.facebook.com/KreativEuropaIroda)

**Képzési lehetőségek Európában**

## [SOURCES 2 programok 2016](http://mediadeskhungary.eu/kepzesek/1156-sources-2-programok-2016.html)



**SCRIPT DEVELOPMENT**

7 napos forgatókönyv-fejlesztői workshop forgatókönyvíróknak, producereknek és rendezőknek. A képzésre fejlesztés alatt álló játékfilmes, illetve kreatív dokumentumfilmes  projektekkel lehet jelentkezni.

**Mikor és hol?   
2016. április 15-23., Németország, Tübingen  
Jelentkezési határidő:   
2015. december 1.**  
**Mikor és hol?  
2016. június, Norvégia  
Jelentkezési határidő:   
2016. március 1.**


**Projects & Process**

Európai forgatókönyvírói mentorok képzése

**Mikor és hol?   
2016. október, Finnország  
Jelentkezési határidő:   
2016. június 1.**

**Elérhetőség és további információ:**Köthener Strasse 44  
D-10963 Berlin  
tel. +49 30 8860211  
fax +49 30 8860213  
[info@sources2.de](mailto:info@sources2.de)  
[www.sources2.de  
https://www.facebook.com/pages/Sources-2/381752485202801](https://www.facebook.com/pages/Sources-2/381752485202801)

## Az IDFAcademy dokumentumfilmes tehetségeket keres!



Az IDFA négynapos intenzív képzést szervez a fesztivál idejére, feltörekvő dokumentumfilm-készítők számára.

**Mikor és hol?  
2015. november 19-22., Amszterdam  
  
Jelentkezési határidő:   
2015. október 1.  
  
Kinek szól?**   
A résztvevők olyan filmkészítők, producerek lehetnek, akik legfeljebb két, 20 és 90 perc közötti dokumentumfilmet készítettek. Olyan projektekkel lehet jelentkezni, amelyeket a készítők nemzetközi színtéren szeretnének forgalmazni, vagy nemzetközi  gyártásra és/vagy finanszírozásra, végül pedig forgalmazásra szánnak.  
  
**A tréning előnyei:**  
Az IDFAcademy dokumentumfilm-készítők számára megteremti a lehetőséget, hogy olyan neves szakemberekkel találkozzanak, akik szívesen számolnak be a dokumentumfilm-ipar területén szerzett tapasztalataikról.

**Elérhetőség és további információ:**+31 (0) 20 627 3329  
[info@idfa.nl](mailto:info@idfa.nl)  
[www.idfa.nl/industry](http://www.idfa.nl/industry)

## FOCAL [Production Value 2016](http://mediadeskhungary.eu/kepzesek/1151-production-value-2016.html) THE EUROPEAN SCHEDULING AND BUDGETING WORKSHOP

http://mediadeskhungary.eu/images/stories/kepzesek/logo_focal.bmp  
  
Nyolcnapos bentlakásos workshop az európai nagyjátékfilmek költségvetéséről és menettervéről.  
  
**Mikor és hol?   
2016. január 9-16., Hollandia, Amszterdam   
  
Jelentkezési határidő:   
2015. november 10.**   
  
**Résztvevők:**   
6 rendezőasszisztens, 6 producer  
  
**Részvételi díj:**   
800 euró producereknek, 500 euró rendezőasszisztenseknek (a díj tartalmazza a szállást és étkeztetést)  
Ösztöndíj lehetőség 3-4 fő részére az új tagországokból!  
  
**Kurzus leírása:**Fejlesztési fázisban lévő projektek elemzése, a különböző európai munkamódszerek vizsgálata, legjobb kreatív megoldások keresése.   
A program esettanulmányokat, előadásokat is tartalmaz.

**Jelentkezési lap és további információ:**   
[www.productionvalue.net](http://www.focal.ch/prodvalue/)

## [EURODOC 2016](http://mediadeskhungary.eu/kepzesek/1150-eurodoc-2016.html)

http://mediadeskhungary.eu/images/stories/kepzesek/eurodoc%20nagy.bmp

Az EURODOC az egyik vezető európai dokumentumfilmes képzési program, amely kreatív dokumentumfilmek nemzetközi koprodukcióban történő megvalósításához nyújt segítséget. A nem európai résztvevőkkel kibővült program új produceri és műsorszerkesztői generációval szeretné bővíteni a szakmát.

**Kurzusok:**  
SESSION 1 – Forgatókönyv fejlesztés / 2016. március  
SESSION 2 – Koprodukció, Költségvetés, Finanszírozás és Packaging / 2016. június  
SESSION 3 – Találkozó főszerkesztőkkel (commissioning editors) / 2016. október

**Jelentkezési határidő:   
2015. október 16.  
  
A program célja:**   
Projektfejlesztés, a nemzetközi szakmai kapcsolatok erősítése, a technikai fejlődések adta kihívásokkal történő szembenézés, kis és közepes cégek erősítése és fenntartható nemzetközi kapcsolatok kialakítása döntéshozók és filmes szakemberek között. A képzés új távlatokat kíván nyitni az együttműködések számára, valamint célja, hogy a résztvevők új, közös tapasztalatokra tegyenek szert további európai és Európán túli szakemberekkel.

Annak érdekében, hogy a képzési program egy filmes projekt gyártási folyamatának minden aspektusát megragadja, 50 - a dokumentumfilm gyártásban és finanszírozásban jelenleg is aktívan résztvevő - szakértő is jelen lesz a programon.  
  
**Kurzus leírása:**   
3 egyhetes foglalkozás tapasztalt csoportvezetőkkel és szakértőkkel; kétszemélyes találkozók; projektelemzés; a koprodukció gyakorlati és üzleti aspektusai; projektbemutatás műsorszerkesztők előtt.  
  
**Jelentkezési feltételek:**  
<http://www.eurodoc-net.com/en/prg/participants.php>

**Elérhetőség és további információ:**

Tel. +33 4 67 60 23 30   
[eurodoc@wanadoo.fr](mailto:eurodoc@wanadoo.fr)  
[www.eurodoc-net.com](http://www.eurodoc-net.com/)

## [EPI: EUROPEAN CO-PRODUCTION](http://mediadeskhungary.eu/kepzesek/1149-epi-european-co-production-.html) ****Legal and Financial Aspects 2015****

****A képzés különböző adókedvezményekről és állami támogatási lehetőségekről nyújt információkat valamint olyan hasznos tudással gyarapítja a részvevők korábbi tapasztalatait, melyek a sikeres európai együttműködésekhez vezethetnek.  
  
**Mikor és hol?   
2015. október 14-18., Berlin   
  
A tréning előnyei:**A résztvevő nagyobb betekintést nyerhet az európai koprodukcióba és a filmgyártás és forgalmazás jogi és pénzügyi hátterérbe. A szemináriumon elismert európai producerektől és vezető szakértőktől tanulhatsz a folyamatosan változó nemzetközi értékesítésről és forgalmazásról.  
  
**A szeminárium az alábbi témákat érinti:**Esettanulmányok: betekintés két európai koprodukció díszletei mögé  
Bilaterális egyezmények  
Adókedvezmény programok Európában és azon túl  
Marketing és forgalmazás  
Bevételek elosztása

**Részvételi díj:**   
1290 EUR / 2. résztvevő cégtárs: 990 EUR, mely tartalmazza a szállás és az étkezések költségeit.

**Jelentkezés és további információ:**  
[www.epi-media.eu](http://www.epi-medieninstitut.de/Programm-Europa_en.html)

## [EPI: DIGITAL STRATEGIES](http://mediadeskhungary.eu/kepzesek/1148-epi-digital-strategies.html) ****Financing, Marketing and Distributing 2.0****

****

**A képzés célja:**  
Előmozdítani, hogy a résztvevő producerek és forgalmazók tőkét kovácsoljanak a digitális világ nyújtotta lehetőségekből.

**Mikor és hol?   
2015. november 25-29., Berlin   
  
Jelentkezés:**   
Nincs határidő, sem jelentkezési procedúra; részvétel érkezési sorrendben.  
  
**A szeminárium az alábbi témákat érinti:**Közösségi finanszírozás  
Digitális forgalmazás  
Gyakorlati útmutatás a digitális forgalmazás területén  
Transzmédia  
Marketing fejlesztés és forgalmazási stratégiák saját projektekhez

**Részvételi díj:**840 EUR / 2. résztvevő cégtárs: 1290 EUR (szállást, étkezést tartalmazza)  
**Ösztöndíj lehetőség:**Dina Rubanovits (rubanovits(at)epi-medieninstitut.de |T: +49 (0) 331 721 2886)  
  
**Jelentkezés és további információ:** [www.epi-media.eu](http://www.epi-medieninstitut.de/Programm-Europa_en.html)

**Hírek:**

## [Berlinale Co-Production Market 2016](http://mediadeskhungary.eu/hirek/1153-berlinale-co-production-market-2016.html)

  
  
A Berlini Filmfesztivál keretében a market résztvevőinek lehetőségük nyílik jól szervezett találkozók és programok segítségével finanszírozást találni meglévő projektjeikhez. Mintegy 36 projekt kerül kiválasztásra, és több mint 1000 előre regisztrált kétszemélyes találkozó kerül megrendezésre.  
  
**Mikor és hol?   
2016. február 14-16., Berlin**

**Jelentkezési határidő:   
2015. október 21.**

**Kinek szól?**  
Olyan producereknek, akik társproducereket keresnek új, részben finanszírozott projektjükhöz.  
  
**A tréning előnyei:**  
A rendezvényen több mint 500 tapasztalt nemzetközi producer, finanszírozó, sales-ügynök, forgalmazó, és műsorszóró részvételére számítanak.  
  
**Kapcsolat és további információ:**   
+49 30 2 59 20 517    
[coproductionmarket@berlinale.de](mailto:coproductionmarket@berlinale.de)   
[www.efm-berlinale.de](http://www.efm-berlinale.de/)

**15 dokumentumfilmet jelöltek a 28. Európai Filmdíjra**



Az Európai Filmakadémia és az EFA Productions nagy örömmel jelentette be jelöléseit az EFA első dokumentumfilmes szekciójára, 15 európai dokumentumfilmes alkotást ajánlottak az ez évi Európai Filmdíjra.

Az új kategória bevezetésének hátterében az EFA-vezetőségi tag, Marek Rozenbaum izraeli producer elmondása szerint az a felismerés áll, hogy az Európai dokumentumfilmes műfaj jelentősége az utóbbi években lényegesen megnőtt. „A tagoknak egyre több kiváló dokumentumfilmes alkotást volt szerencséjük megnézni.”

Az EFA-tagok legközelebb öt dokumentumfilmre szűkítik a kört, és végül ezek közül választják meg a ’Europen Documentary 2015’ díj első helyezettjét, amelyet a december 12-én, Berlinben megrendezésre kerülő díjátadó ceremónián jelentenek majd be.

**A jelölt dokumentumfilmek a következők:**

A SYRIAN LOVE STORY (GB)  
Rendezte: Sean McAllister   
  
ABOVE AND BELOW (CH/DE)  
Írta és rendezte: Nicolas Steiner  
  
ALL THINGS ABLAZE (UA)  
Rendezte: Oleksandr Techynskyi, Aleksey Solodunov és Dmitry Stoykov

AMY (GB)  
Rendezte:  Asif Kapadia  
  
BOXING FOR FREEDOM (ES)  
Írta és rendezte: Juan Antonio Moreno és Silvia Venegas  
  
DANCING WITH MARIA (IT/AR/SI)  
Írta és rendezte: Ivan Gergolet  
  
DEMOCRATS (DK)  
Írta és rendezte: Camilla Nielsson  
  
DRIFTER (HU/DE)  
Rendezte: Hörcher Gábor  
  
ELECTROBOY (CH)  
Írta és rendezte: Marcel Gisler  
  
GOOD THINGS AWAIT - SÅ MEGET GODT I VENTE (DK)  
Írta és rendezte: Phie Ambo  
  
GROZNY BLUES (CH)  
Írta és rendezte: Nicola Bellucci és Lucia Sgueglia  
  
NO LAND´S SONG (DE/FR)  
Írta és rendezte: Ayat Najafi  
  
THE GOOD LIFE - LA BUENA VIDA (DE/CH)  
Írta és rendezte: Jens Schanze  
  
THE LOOK OF SILENCE (DK/NO/ID)  
Rendezte: Joshua Oppenheimer  
  
TOTO AND HIS SISTERS - TOTO SI SURORILE LUI (RO/HU)  
Írta és rendezte: Alexander Nanau  
  
  
[www.europeanfilmacademy.org](http://www.europeanfilmacademy.org/)  
[www.europeanfilmawards.eu](http://www.europeanfilmawards.eu/)

## [A FEHÉR ISTEN a tíz jelölt között](http://mediadeskhungary.eu/hirek/1147-a-feher-isten-a-tiz-jeloelt-koezoett.html)



Mundruczó Kornél filmjét is jelölte az Európai Filmakadémia (EFA) vezetősége a közönségdíjra.

Internetes szavazáson a közönség dönti el, hogy a tíz jelölt közül melyik film kapja idén a rangos díjat. Az online szavazás megkezdődött.

Nyilvánosságra hozta az Európai Filmakadémia (EFA) annak a tíz filmnek a listáját, melyeket a külföldi mozibemutatók alapján idén a közönségdíjra (People’s Choice Award) jelöltek. A berlini székhelyű szervezet vezetősége által összeállított rangos listán szerepel Mundruczó Kornél Fehér Isten című legutóbbi rendezése, mely a Filmalap támogatásával készült.

A tíz európai filmre szeptember elsejétől október végéig lehet szavazni az [EFA honlapján](http://www.europeanfilmawards.eu/en_EN/home/154183), és a szavazók között az Európai Filmdíjak decemberi díjátadó ünnepségére nyereményutazást sorsolnak ki a szervezők.

A több mint 200 kutya részvételével forgatott Fehér Isten egy kislány és egy kutya barátságának történetét meséli el egy olyan utópisztikus világban, ahol a származás sorsdöntő kérdéssé válik. AFehér Isten a tavalyi cannes-i világpremiert követően, ahol elnyerte az Un certain regard (Egy bizonyos nézőpont) program fődíját, kiemelkedő sikert ért el hazai és külföldi mozikban egyaránt, valamint nemzetközi filmfesztiválokon is díjazták.

A Fehér Isten-t több mint50 ország filmforgalmazója vásárolta meg és jelentős nézettséget ért el számos területen, többek között Franciaországban, Angliában és legutóbb Németországban is, Észak-Amerikában több hónapig volt a mozik műsorán.

A filmes és színházi munkáival egyaránt világszerte elismert Mundruczó Kornél hatodik nagyjátékfilmje, magyar-német-svéd koprodukcióban készült a Filmalap támogatásával, vezető producere Petrányi Viktória. A forgatókönyvet Mundruczó Wéber Katával és állandó alkotótársával, Petrányi Viktóriával írta. A Fehér Isten-t sok izgalmas fiatal alkotó jegyzi: operatőre Rév Marcell, vágója Jancsó Dávid, zeneszerzője a magyar származású Izraelben élő Asher Goldschmidt, látványtervezője Ágh Márton. A főszerepben Psotta Zsófia 12 éves amatőrszínész, a további szerepekben Zsótér Sándor, Monori Lili, Thuróczy Szabolcs és Gálffi László láthatóak.

**Szavazás:**   
<http://www.europeanfilmawards.eu/en_EN/home/154183>

**Fehér Istenelőzetes:**  
<https://youtu.be/zpGo-lfZimA> werkfilm: <https://youtu.be/B2wz3cqy9_E>

**Clermont-Ferrand-i Euro Connection koprodukciós vásár  
  
**

Magyar rövidfilmes projekteket is várnak a Clermont-Ferrand-i Euro Connection koprodukciós vásárra. A magyar jelentkezéseket a Daazo közvetíti.

**Jelentkezési határidő:**   
2015. október 23.

2016 februárjában, a Clermont-Ferrand-i rövidfilmfesztivállal egy időben megint megrendezik az [Euro Connectiont](http://www.clermont-filmfest.com/index.php?m=174), az európai rövidfilmes koprodukciós vásárt. Az Euro Connectionre való jelentkezést 23 országban hirdetik meg, és ismét várnak magyar projekteket is – a magyar jelentkezők a Daazón keresztül nyújthatják be nevezésüket.

Olyan rövidfilmes (40 percesnél rövidebb animációs, élőszereplős vagy dokumentumfilmes) projekteket várnak, amelyek megfelelnek a következő feltételeknek: már rendelkeznek részleges támogatással, producerük európai koprodukcióban gondolkodik, és forgatásuk 2016. május után kezdődik.

A Euro Connection zsűrije által kiválasztott projekt producere meghívást kap Clermont-Ferrand-ba 2016 február elején (a Euro Connection programjai február 9–10-én lesznek),  részt vehet a filmfesztiválon és vásáron – a 4 éjszakás szállást, utazást (160 euróig), valamint az akkreditáció költségeit a Euro Connection fedezi.

Jelentkezni a Euro Connection [honlapján](http://www.clermont-filmfest.com/index.php?m=174) található letölthető kérdőívek kitöltésével lehet: az [info@daazo.com](mailto:info@daazo.com) és a [zsuzsanna.brasher@daazo.com](mailto:zsuzsanna.brasher@daazo.com) címen várják a nevezéseket.

**Pályázati eredmények:**[Eredmények 06/2015 Gyártás-előkészítés / Videojátékok](http://media.kreativeuropa.hu/files/Result_06-2015_Dev_Video_Games.xls)  
  
[Eredmények 32/2013 Fesztiválok 2. határidő (FPA 2)](http://media.kreativeuropa.hu/files/Result_32-2013_Festivals_FPA_YR2_DL2.xls)  
  
[Eredmények 26/2013 Piaci hozzáférés (FPA2)](http://media.kreativeuropa.hu/files/Result_23-2013_Training_YR2.xls)  
  
[Eredmények 23/2013 Képzés (FPA2](http://media.kreativeuropa.hu/files/Result_23-2013_Training_YR2.xls))  
 **Közelgő pályázati határidők:**

**Általános tudnivalók:**

A Kreatív Európa program keretében minden pályázatot online kell beküldeni egy úgynevezett eFormon, azaz elektronikus jelentkezési lapon keresztül. A pályázás első lépéseként regisztrálni kell a pályázó céget az alábbi portálon, hogy létrehozzuk a cég saját ECAS (European Commission Authentication Service) hozzáférését:

<https://ec.europa.eu/education/participants/portal/desktop/en/home.html>

Az ECAS account létrehozása után regisztrálnunk kell a pályázó céget 7 egyszerű lépésben a következő oldalon:

<https://ec.europa.eu/education/participants/portal/desktop/en/organisations/register.html>

A regisztrációs folyamat végén a pályázó kap egy úgynevezett PIC személyi azonosítókódot, aminek segítségével hozzáférhetünk az eFormokhoz, és megkezdhetjük a pályázat elkészítését.

Kérjük, mindenképpen tartsák szem előtt, hogy az eFormokat minden esetben az adott határidő napján legkésőbb déli 12 óráig (CET) lehet elküldeni, de nem ajánlatos az utolsó napig várni a pályázat beküldésével, mert a nagy forgalom leterhelheti az internetes rendszert.

[**21/2015 Televíziós műsorgyártás**](http://www.mediadeskhungary.eu/palyazatok1/893-televizios-msorgyartas.html)1. határidő: **2015. december 3.**2. határidő: **2016. május 26.**

[**18/2015 Gyártás-előkésztés (Egyedi projekt)**](http://mediadeskhungary.eu/palyazatok1/891-gyartas-elkeszites-egyedi-projekt.html)1. határidő: **2015. november 19.**2. határidő: **2016. április 21.**

[**07/2015 Forgalmazói ügynökségek**](http://www.mediadeskhungary.eu/palyazatok1/899-forgalmazoi-uegynoeksegek.html)Újra-befektetés: **2017. március 1.**

[**21/2013 Forgalmazói ügynökségek**](http://www.mediadeskhungary.eu/palyazatok1/899-forgalmazoi-uegynoeksegek.html)Újra-befektetés: **2016. március 1.**

Bővebben a pályázatokról: <http://media.kreativeuropa.hu/palyazatok1.html>

Üdvözlettel,

Stork Fanni



**Kreatív Európa Iroda /Creative Europe Desk Hungary   
MEDIA alprogram / MEDIA Sub-programme**  
Kreatív Európa Nonprofit Kft.  
H-1145 Budapest, Róna u. 174.  
I ép. III/304.  
Tel: +36 1 300 7202